PATVIRTINTA

Lietuvos medicinos bibliotekos direktoriaus

2023 m. lapkričio 20 d. įsakymu Nr. V-33

**LIETUVOS MEDICINOS BIBLIOTEKOS**

**DARBUOTOJŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Lietuvos medicinos bibliotekos darbuotojų atrankos tvarkos aprašas (toliau – Aprašas) reglamentuoja priėmimo į Lietuvos medicinos bibliotekos darbuotojų pareigas atrankos organizavimo tvarką. Atranka yra sudedamoji darbuotojų samdos proceso Lietuvos medicinos bibliotekoje (toliau – LMB) dalis. Šiame Apraše pateikiamos pagrindinės darbuotojų atrankos proceso nuostatos ir su šiuo procesu susiję dokumentai. Atrenkant darbuotojus siekiama, kad LMB dirbtų darbuotojai, pripažįstantys LMB vertybes ir aktyviai įgyvendinantys jiems keliamus tikslus.

2. Darbuotojų atrankos tvarka taikoma atsiradus poreikiui nustatyti tinkamą kandidatą laisvai pareigybei užimti, kai nėra pareigybės aprašyme nurodytus reikalavimus atitinkančio kandidato.

3. Šis aprašas netaikomas:

3.1. darbuotojams, priimamiems į pareigas konkurso būdu (pareigos įtrauktos į konkursinių pareigybių sąrašą);

3.2. darbuotojams, priimamiems į pareigas pagal terminuotas ar laikinąsias darbo sutartis ne ilgesniam negu 2 mėnesių laikotarpiui;

3.3. kitais, išimtinais atvejais, LMB direktoriaus sprendimu.

4. LMB dirbantys darbuotojai turi pirmenybės teisę būti pakviesti į darbuotojų atranką.

5. Atrenkant darbuotojus siekiama, kad darbuotojų atrankos procesas būtų objektyvus, sistemingas, nešališkas, teisingas ir nediskriminuojantis, suteikiantis lygias galimybes visiems kandidatams.

6. Atrenkant darbuotojus nediskriminuojama dėl lyties, lytinės tapatybės, rasės, tautybės, kalbos, kilmės, socialinės padėties, amžiaus, lytinės orientacijos, negalios, etninės priklausomybės, religijos, tikėjimo, įsitikinimų ar pažiūrų, šeimyninės padėties ar ketinimo turėti vaikų.

7. Darbuotojų atranką sudaro šie etapai:

7.1. reikalavimų kandidatams formulavimas;

7.2. kandidatų paieškos šaltinių parinkimas;

7.3. darbo skelbimo publikavimas;

7.4. gyvenimo aprašymo (toliau – CV) ir motyvacinių laiškų surinkimas;

7.5. kandidatų atranka ir vertinimas;

7.6. sprendimo dėl tinkamiausio kandidato priėmimas ir darbo siūlymas;

7.7. atrankos rezultatų kandidatams pranešimas.

**II SKYRIUS**

**REIKALAVIMŲ KANDIDATAMS FORMULAVIMAS**

8. Struktūrinio padalinio vedėjas, ketinantis priimti į darbą naują darbuotoją savo vadovaujamame padalinyje (toliau – atrenkantis vadovas), pildo paraišką (Aprašo 1 priedas), kurioje nurodo kandidatui pageidautinas kompetencijas bei specialiuosius reikalavimus, kurie atitinka pareigybės aprašyme nustatytus specialiuosius reikalavimus. Atrenkantis struktūrinio padalinio vedėjas suderina paraišką su LMB direktoriumi, direktoriaus pavaduotoju ir teikia ją LMB raštinės administratoriui.

9. LMB raštinės administratorius (toliau – atrankos darbuotojas)gavęs suderintą paraišką, parengia darbo skelbimą.

10. Suderinus paraišką, atrankos darbuotojas kartu su atrenkančiu vadovu aptaria visus atrankos etapo procesus.

11. Darbo skelbime nurodoma:

11.1. LMB teisinė forma, buveinės adresas, juridinio asmens kodas;

11.2. pareigybės pavadinimas, trumpas funkcijų aprašymas;

11.3. informacija apie siūlomo darbo užmokesčio dydį;

11.4. specialieji reikalavimai ir pageidautinos kompetencijos kandidatams;

11.5. kandidatų CV ir motyvacinių laiškų pateikimo terminai, adresai;

11.6. informacija apie tai, kur galima gauti išsamią informaciją apie atranką.

**III SKYRIUS**

**DARBUOTOJŲ PAIEŠKA**

12. Pirmas darbuotojų paieškos etapas – vidinė kandidato paieška, kurią sudaro darbo skelbimo paskelbimas LMB darbuotojams (darbuotojų elektroniniu paštu), skiriant 7 kalendorines dienas kandidatūroms pateikti.

13. Jei LMB darbuotojai kandidatuoja į konkrečias pareigas ir atitinka keliamus specialiuosius reikalavimus, atrankos darbuotojo siūlymu ir LMB direktoriaus sprendimu gali būti atliekama atranka šio Aprašo nustatyta tvarka, neatlikus išorinės darbuotojų paieškos.

14. Jei atliekant vidinę darbuotojų paiešką tinkamas kandidatas neatrenkamas, atliekama išorinė kandidatų paieška, kurią sudaro:

14.1. darbo skelbimo viešinimas LMB interneto svetainėje ir ne mažiau kaip vienoje darbo paieškos interneto svetainėje;

14.2. skelbimas į LMB interneto svetainę įkeliamas svetainės administratoriaus, nuo informacijos apie skelbimą gavimo, per 2 darbo dienas;

14.3. darbo skelbimo pateikimas potencialiems kandidatams, kurie dalyvavo ankstesnėse atrankose ir buvo išreiškę sutikimą gauti darbo pasiūlymus ateityje;

14.4. darbo skelbimo pateikimas asmenims, kurių CV buvo gauti anksčiau.

15. Darbo skelbimo viešinimo terminas yra 14 kalendorinių dienų. Atskirais atvejais, ieškant darbuotojo skubos tvarka, darbo skelbimo viešinimo terminas, atrenkančiam vadovui pageidaujant, gali būti trumpinamas, tačiau negali būti trumpesnis kaip 7 kalendorinės dienos, o vidinė ir išorinė darbuotojų paieška atliekama vienu metu.

16. Sprendimą dėl atrankos paskelbimo priima LMB direktorius.

17. LMB direktoriaus sprendimu atranka gali būti atšaukta ne vėliau kaip likus vienai darbo dienai iki skelbimo apie atranką galiojimo pabaigos.

**IV SKYRIUS**

**ATRANKOS PROCESAS**

18. Pasibaigus CV ir motyvacinių laiškų pateikimo laikotarpiui, atrankos darbuotojas atrenka kandidatus, kurie atitinka keliamus formalius administracinius reikalavimus (t.y. ar pateikta visa prašoma informacija ir pan.).

19. LMB direktoriui pateikiamas atrinktų į pokalbius kandidatų sąrašas (Aprašo 2 priedas). LMB direktoriui susipažindinti pateikiami siūlomų dalyvauti atrankoje kandidatų CV.

20. Atrankos procesą sudaro du etapai.

21. Pirmame etape atliekama:

21.1. pateiktų dokumentų eiti pareigas vertinimas;

21.2. kandidatų atitikties specialiesiems reikalavimams nustatymas;

21.3. atrankos pokalbiai su visais kandidatais, atitinkančiais specialiuosius reikalavimus.

22. Pokalbio metu atrenkantis vadovas (jei reikia – su kitais darbuotojais) įvertina kandidatų bendrąsias kompetencijas ir dalykines savybes, požiūrį į darbą ir darbinius santykius, atitiktį specialiesiems reikalavimams.

23. Antrame etape vykdomas pokalbis su teigiamai per pirmą susitikimą įvertintais kandidatais:

23.1. LMB direktorius arba jo įgaliotas darbuotojas ir atrenkantis vadovas įvertina kandidatų specifines profesines žinias ir įgūdžius. Šiame etape gali dalyvauti ir kiti LMB direktoriaus pakviesti darbuotojai, ekspertai;

23.2. LMB direktoriaus sprendimu geriausiai pareigybės aprašyme nurodytus reikalavimus atitinkančiam ir geriausiai atrankoje pasirodžiusiam kandidatui siūloma sudaryti darbo sutartį;

23.3. šiam kandidatui atsisakius arba LMB direktoriui kandidatą įvertinus neigiamai, siūloma sudaryti sutartį antroje vietoje esančiam kandidatui.

24. Jei nėra daugiau antrame atrankos etape teigiamai įvertintų kandidatų, kandidatų paieška organizuojama iš naujo.

25. Atrankos pokalbiai gali būti įrašinėjami apie tai informuojant visus kandidatus prieš darant garso įrašą.

26. Atrankos darbuotojas informuoja visus dalyvavusius kandidatus apie kiekvieno jų rezultatus elektroniniu būdu per 10 (dešimt) darbo dienų nuo sprendimo dėl tinkamiausio kandidato priėmimo.

27. Kandidatas, kuris nebuvo atrinktas dalyvauti atrankos pokalbiuose arba gavo neigiamą atsakymą po vieno iš atrankos etapų, turi teisę, jo prašymu, būti informuotas apie atmetimo priežastis, neatskleidžiant informacijos apie kitus kandidatus.

28. Su atrinktu kandidatu, kuris nėra LMB darbuotojas, sudaroma darbo sutartis, o esamo darbuotojo darbo sutartis keičiama.

**V SKYRIUS**

**ASMENS DUOMENŲ TVARKYMO IR SAUGOJIMO POLITIKA**

29. Kandidatų, kurie atsiunčia CV tiesiogiai elektroniniu paštu ar per darbo skelbimų portalus asmens duomenys (vardas ir pavardė, el. pašto adresas, CV ir motyvacinis laiškas, pozicija) tvarkomi kandidatų į darbo poziciją atrankos tikslais.

30. Šie kandidatų asmens duomenys tvarkomi sutikimo pagrindu. Asmens duomenys saugomi tol, kol vyksta atranka į konkrečią poziciją. Ilgiau duomenys saugomi tik tuo atveju, jei gaunamas kandidato sutikimas (Aprašo 3 priedas).

31. LMB tvarko tik tuos kandidatų asmens duomenis, kurie susiję su kvalifikacija, profesiniais gebėjimais ir dalykinėmis savybėmis.

32. Pasibaigus atrankos į konkrečią poziciją laikotarpiui, kandidatų atsiųsti duomenys ištrinami, nebent gautas kandidato sutikimas jo asmens duomenis tvarkyti ilgiau. Tokiu atveju kandidato asmens duomenys saugomi 6 mėnesius.

33. Kandidatai turi šias teises, susijusias su jų asmens duomenimis:

33.1. gauti informaciją, ar LMB tvarko jų asmens duomenis;

33.2. prašyti, kad LMB leistų susipažinti su tvarkomais jų asmens duomenimis, juos ištaisytų, ištrintų arba apribotų duomenų tvarkymą;

33.3. nesutikti, kad duomenys būtų tvarkomi;

33.4. gauti LMB tvarkomus savo asmens duomenis susistemintu, jiems patogiu ar įprastai naudojamu ir kompiuterio skaitomu formatu (teisė į duomenų perkeliamumą);

33.5. atšaukti sutikimą tvarkyti asmens duomenis;

33.6. pateikti skundą Valstybinei duomenų apsaugos inspekcijai dėl asmens duomenų saugojimo ar neteisėto tvarkymo.

34. LMB, priimdama sprendimą dėl kandidato pasirinkimo, netaiko automatizuotų duomenų tvarkymo ar profiliavimo pretendentų atrankos metodų.

35. Kandidatai, pasinaudoję savo teisėmis ir paprašę LMB ištrinti jų asmens duomenis arba nesutikę ar atšaukę sutikimą tvarkyti jų asmens duomenis, netenka teisės dalyvauti LMB organizuojamoje atrankoje, jei toks prašymas ar atšaukimas pateiktas atrankai nepasibaigus.

**VI SKYRIUS**

**ATRANKĄ ATLIEKANČIŲ DARBUOTOJŲ ATSAKOMYBĖ**

36. Darbuotojų atrankos procesą LMB koordinuoja atrankos darbuotojas, kuris:

36.1. rengia ir pateikia skelbti darbo skelbimą;

36.2. administruoja kandidatų duomenų bazę ;

36.3. atlieka pirminę kandidatų, kurie atitinka keliamus reikalavimus, atranką;

36.4. kartu su atrenkančiu vadovu veda pokalbius su kandidatais;

36.5. pateikia informaciją apie atrinktus kandidatus LMB direktoriui, organizuoja atrinktų kandidatų atrankos pokalbius su LMB direktoriumi;

36.6. informuoja kandidatus apie atrankos rezultatus;

36.8. konsultuoja vadovus darbuotojų atrankos klausimais;

36.9. kaupia ir saugo visą atrankos dokumentaciją.

37. Atrenkantis vadovas atlieka šiuos atrankos proceso veiksmus:

37.1. teikia paraišką dėl darbuotojo atrankos (šio Aprašo 1 priedas);

37.2. teikia pastabas dėl darbo skelbimo turinio;

37.3. kartu su atrankos darbuotoju veda pokalbius su kandidatais;

37.4. priima sprendimą dėl siūlymo priimti į darbą tinkamiausią kandidatą.

38. Galutinį sprendimą dėl atrinkto kandidato priėmimo į darbą priima LMB direktorius.

**VII SKYRIUS**

**BAIGIAMOSIOS NUOSTATOS**

39. Šis Aprašas tvirtinamas, keičiamas ar pripažįstamas netekusiu galios LMB direktoriaus įsakymu.

40. Per atranką priimti sprendimai gali būti skundžiami Lietuvos Respublikos teisės aktų nustatyta tvarka.

41. Už šio Aprašo nuostatų pažeidimus LMB darbuotojai ir atrankos kandidatai atsako Lietuvos Respublikos teisės aktų nustatyta tvarka.

42. Šis Aprašas skelbiamas LMB interneto svetainėje www.lmb.lt.

43. LMB darbuotojai su šiuo Aprašu supažindinami elektroninėmis priemonėmis ir privalo laikytis nustatytos darbuotojų atrankos tvarkos.

44. Apie šio Aprašo nuostatas yra informuota LMB darbuotojų profesinė sąjunga ir dėl šio Aprašo patvirtinimo su ja pasikonsultuota.

\_\_\_\_\_\_\_\_\_\_\_\_\_\_\_

Lietuvos medicinos bibliotekos darbuotojų atrankos tvarkos aprašas

1 priedas

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(struktūrinio padalinio pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(skyriaus vadovo vardas, pavardė, pareigos)

Lietuvos medicinos bibliotekos

Direktoriui

**P A R A I Š K A**

Dėl darbuotojų atrankos organizavimo ir atlikimo

20\_\_ m. \_\_\_\_\_\_\_\_\_\_\_ \_\_\_\_\_\_d.

Vilnius

Laisvos pareigybės, į kurią ieškoma darbuotojo, pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareiginės algos pastovioji dalis – \_\_\_\_\_\_\_\_.

Darbuotojo poreikio pagrindimas, remiantis padalinio procesų ir darbo krūvio pasiskirstymo analize:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kandidatui reikalingos kompetencijos ir keliami specialieji reikalavimai, kurie nustatyti pareigybės aprašyme:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidatų dokumentų priėmimo laikotarpis (pažymėti):

☐ 14 kalendorinių dienų (įprasta tvarka)

☐ 7 kalendorines dienas (skubos tvarka, atliekant vidinę ir išorinę darbuotojų paiešką vienu metu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

SUDERINTA:

LMB direktoriaus pavaduotojas (atliekantis struktūrinio padalinio veiklos kontrolės funkciją)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

LMB profesinės sąjungos atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

Lietuvos medicinos bibliotekos darbuotojų atrankos tvarkos aprašas

2 priedas

**PRETENDENTŲ, PATEIKUSIŲ PRAŠYMUS DALYVAUTI ATRANKOJE, SĄRAŠAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_skyriuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pareigoms eiti

|  |  |  |  |  |
| --- | --- | --- | --- | --- |
| Eil. Nr. | Vardas,pavardė | Darbo patirtis | Išsilavinimas | Pastabos |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  |  |  |  |  |

Lietuvos medicinos bibliotekos darbuotojų atrankos tvarkos aprašas

3 priedas

**SUTIKIMAS**

**DĖL KANDIDATŲ ASMENS DUOMENŲ SAUGOJIMO IR TVARKYMO POLITIKOS**

Kandidatų, kurie atsiuntė gyvenimo aprašymus (toliau – CV) tiesiogiai Lietuvos medicinos bibliotekai elektroniniu paštu, specialiojoje www.lmb.lt skiltyje ar per darbo skelbimų portalus, asmens duomenis (vardas ir pavardė, el. pašto adresas, CV ir motyvacinis laiškas, pozicija) tvarkome, kad galėtume atlikti kandidatų į darbo poziciją atranką. Šiuos kandidatų asmens duomenis tvarkome sutikimo pagrindu. Kandidatų asmens duomenis saugome tol, kol vyksta atranka į konkrečią poziciją. Ilgiau duomenys saugomi tik tuo atveju, jei gaunamas kandidato sutikimas.

Atlikdami atrankas į darbo poziciją tvarkome tik tuos kandidatų asmens duomenis, kurie susiję su kvalifikacija, profesiniais gebėjimais ir dalykinėmis savybėmis. Mes nerenkame ir netvarkome kandidatų specialių kategorijų duomenų.

Lietuvos medicinos biblioteka, priimdama sprendimą dėl kandidatų pasirinkimo, netaiko automatizuotų asmens duomenų tvarkymo ar profiliavimo kandidatų atrankos metodų.

Pasibaigus atrankos į konkrečią poziciją laikotarpiui, ištriname kandidatų atsiųstus CV ir kitus duomenis, nebent esame gavę kandidato sutikimą jo asmens duomenis tvarkyti ilgiau, kad galėtume pasiūlyti kitą laisvą darbo poziciją. Tokiu atveju kandidato asmens duomenis saugome 6 mėnesius.

**Jūsų teisės**

Turite šias teises, susijusias su Jūsų asmens duomenimis:

* prašyti, kad Lietuvos medicinos biblioteka leistų susipažinti su duomenimis ir juos ištaisytų arba ištrintų, arba apribotų duomenų tvarkymą;
* teisę nesutikti, kad duomenys būtų tvarkomi;
* teisę gauti savo asmens duomenis susistemintu, įprastai naudojamu ir kompiuterio skaitomu formatu (teisė į duomenų perkeliamumą);
* teisę atšaukti sutikimą;
* teisę pateikti skundą Valstybinei duomenų apsaugos inspekcijai.

Su asmens duomenų saugojimo tvarka susipažinau ir sutinku, kad mano asmens duomenys būtų saugomi:

atrankos vykdymo laikotarpiu;

6 mėnesius pasibaigus atrankos į konkrečią poziciją laikotarpiui.

*\*pažymėti tinkamą (-us)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)